Uutisissa: Asburyn yliopistolla puhkesi vuosi sitten herätys.
Kävimme ottamassa selvää, mitä tapahtui, -
ja kuulemme, mitä voi olla tulossa.
Ja: NFL:n parhaat pelaajat 58:nnessa Super Bowl -ottelussa.
Mahomes, Purdy ja kumppanit kertovat mietteistään pelin alla.
Lisäksi: Miten kristinusko valloitti imperiumin?
Keisarin näky muutti historian kulun.
KRISTILLISEN MAAILMAN UUTISET
Hei ja tervetuloa uutisten pariin!
Kentuckyssa Asburyn yliopistolla puhkesi vuosi sitten herätys, -
joka oli suurin yli 50 vuoteen.
Vaikka se kesti vain pari viikkoa, sen vaikutus ulottui kauas.
Monet kysyvät, tapahtuuko se uudelleen. Wendy Griffith raportoi.
Olet katkaissut kaikki kahleet...
Wilmoren pikkukaupunki Kentuckyssa ei ollut kokenut -
tällaista Hengen vuodatusta yli 50 vuoteen.
Kuusitoista päivää ja yötä opiskelijat ja muut ylistivät -
ja kokivat Jumalan läsnäoloa.
Suuri on uskollisuutesi.
Opiskelijoiden vetämä rukousilta helmikuun 8. päivänä -
johti johonkin poikkeukselliseen.
Rehtori Kevin Brown: "Ilmassa on odotuksen tuntua -
vielä vuotta myöhemminkin."
Opiskelijat ovat yhä nälkäisiä ja johtavat.
He ovat levittäneet sanaa.
Yli 50 ryhmää on käynyt eri yhdistyksissä ja seurakunnissa -
USA:ssa ja ulkomailla.
Tässä salissa Asburyssa -
Pyhä Henki ilmestyi yli kahden viikon ajan tavalla, -
joka veti ihmisiä ympäri maailmaa maistamaan Hänen kirkkauttaan.
Jumala toi maailmaani värit.
En tiedä, miten muuten kuvailla sitä. Rukouksesta tuli elävää.
Näin fyysisiä paranemisia. Syöpiä lähti.
Näin, kun jonkun kaulalta hävisi syöpä.
Näin eheytymistä tunne-elämässä ja ihmissuhteissa.
Minä, kaksi muuta tyttöä ja nykyinen poikaystäväni -
vietimme koko valveillaoloajan siellä ne kaksi viikkoa.
Se oli pakahduttava pilkahdus Jumalasta, -
Jumalan hyvyydestä, armosta, lujuudesta. Näimme vilaukselta, -
millaista taivaassa on, kun saamme hallita ja olla Jumalan kanssa iäti.
Taivas. En ollut ikinä aiemmin kokenut sellaista rakkautta Jumalalta.
Ajattelin, että olin tehnyt liian paljon asioita -
ja mokannut liian monta kertaa.
Silti Jumala kohtasi minut valtavalla armolla ja myötätunnolla.
Tiesin, että kohtaamme jotain, -
mutta puolivälissä viikonloppua tajusin, että se on erityistä.
Pastori Zach Meerkreebs saarnasi sinä päivänä.
Hän myöntää, että kesti hetken tajuta tapahtumien laajuus.
Se on ilmassa yhä, hän sanoo.
Ilmapiiri kampuksella on uskomaton.
Nuoret kaipaavat aitoja, kestäviä askeleita, -
eivät vain 16:ta voiman päivää.
Heillä on kaipuu pyhyyteen.
He haluavat eroon pornosta, puhelinriippuvuudesta -
ja muusta sellaisesta. He haluavat vaeltaa Herran kanssa tosissaan.
Herätyksen seurauksena alkuperäinen Asbury House vuodelta 1850 -
muuttui opiskelijoiden rukoushuoneeksi.
Herätys mursi käsityksiämme siitä, kuka Jumala on.
Uusien opiskelijoiden määrä kasvoi noin 25 %.
Vuosikurssi 2023 oli suurin 25 vuoteen.
Uusien opiskelijoiden määrä kasvoi merkittävästi.
Sama tahti näyttää jatkuvan tänä vuonna.
Herätys toimi mainoksena. - Niin toimi.
Helmikuussa 2023 täällä alkanut herätys levisi täältä muuallekin.
Minne asti se ulottuu? Voiko sen vaikutusta edes mitata?
Toisaalta voi. Voidaan puhua opiskelijoiden määrästä -
ja sosiaalisen median syötteistä.
Enemmän minua kiinnostaa pitkän ajan vaikutus -
tämän sukupolven keskuudessa.
Uskotko sen palaavan? - En tiedä, mutta jos palaa, -
se ei ole meidän aikaansaannostamme.
Se tapahtuu, koska niin Herra valitsee tehdä.
Herätystä ei voi pullottaa, Brown sanoo.
Yritämme varmaan tehdä sen uudelleen.
Ihmisellä on siihen taipumus.
Avainsukupolvi löysi itsensä keskeltä herätystä, Brown lisää.
Niiden 16 päivän aikana alttarilla oli aina edustettuna Z-sukupolvi.
Viimeisenä päivänä, jona pidimme jumalanpalveluksen, -
joku nousi niiden 1 500:n Z-sukupolven edustajan eteen -
ja sanoi: "Te ette ole sukupolvi, -
jota määrittävät masennus, ahdistus, addiktiot ja itsetuhoajatukset."
Silloin heidän keskuudestaan nousi parku.
Joku sanoi, että jos meillä olisi ollut hengelliset silmät, -
olisimme nähneet alttarin täynnä irronneita kahleita.
Se on minun ja ympärilläni olevien sydän.
Tämä on taakoitettu sukupolvi, -
mutta Jumala tahtoo käyttää heitä ja meidän pitää satsata heihin.
Wendy Griffith, Wilmore, Kentucky.
Hieno raportti. Kiitos.
Tulossa: NFL:n huippujoukkueiden pelaajat ja valmentajat -
sanovat pelaavansa yläkerran herralle.
Käymme 58. Super Bowlin lehdistöhuoneessa.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Amerikkalaisen jalkapallon pelaajille ja valmentajille -
Super Bowl on uran huippu.
Kun Kansas City Chiefs ja San Francisco 49ers -
valmistautuivat otteluun, joukkueiden tähdet kertoivat, -
että kyse on enemmästä kuin urheilusta.
En kuvitellut pääseväni tällaiselle näyttämölle. Kiitän tästä Jumalaa.
Mietin aina, miksi juuri minun maalipotkuni onnistuvat.
Monet tekevät kovasti töitä hioakseen potkutekniikkaa, -
mutta jostain syystä minä teen maaleja.
Jumalalla on syynsä, miksi olen täällä.
En häpeä antaa Hänelle kunniaa siitä, -
että olen täällä ja olen elossa, ja kaikesta.
Olen kiitollinen. On ollut kunnia seurata Jeesusta.
Olemme kiitollisia siitä, että mahtava Isämme -
joka pitää meistä huolen joka päivä.
Siihen voi luottaa hyvinä ja huonoina aikoina.
Pukuhuoneessa moni on turvautunut uskoon.
Kun on vaikeaa, kenen luo mennä? Herran.
Monet joukkueesta tekivät niin. Nyt olemme täällä.
Elämässäni on ollut synkkiä päiviä.
Vaihtoehtoina olivat kuolema, itsemurha tai puhua Jumalalle.
Ilman uskoa en olisi täällä.
Pelaan ainoastaan yläkerran herralle.
Rakastan lajia, ja Hän toi minut näin pitkälle, -
jotta puhuisin vaelluksestani Jumalan kanssa.
Puhuit uskostasi lyhyesti.
Kerrotko vielä, mitä usko sinulle merkitsee?
Se antaa esimerkin, mitä kohti pyrkiä joka päivä.
Kun on vaikeaa tai vastoinkäymisiä, tiedän, että usko auttaa sen yli.
Haasteet on sitä varten, että tulisin paremmaksi.
Siihen pyrin joka päivä.
Brock, mitä täällä oleminen opettaa Jumalan uskollisuudesta?
Jumalan uskollisuudestako?
Sanotaan näin, että ei yritä pitää liikaa kiinni omasta elämästä -
ja työstä, vaan varmistaa, että identiteetti on Jeesuksessa.
Niin olen sen kokenut. En ole takertunut jalkapalloelämään -
tai pelinrakentajana olemiseen. Pikemminkin: "Tätä teen, -
mutta Sinä sanot, kuka olen." Olen antanut elämäni Jumalalle.
Hän on vienyt minut sinne, missä Hän minua tarvitsee.
Herään ja rukoilen. Kiitän Häntä ennen kentälle menoa -
ja ennen otteluja. Se tulee luonnostaan.
Ilman Häntä tämä ei olisi mahdollista.
Jalkapallo on haihtuvaa. Se on tärkeää ja se on muuttanut elämäni, -
mutta usko on elämäni perustus.
Se auttaa laittamaan asiat oikeisiin mittasuhteisiinsa.
Heitän paljon asioita Jumalalle ja annan Hänen tehdä työtä.
Toisinaan elämässä yritämme ponnistella itse, hallita asioita -
ja olla kuin olisimme elämämme herroja.
Täytyy luottaa uskoon, jotta pystyy luovimaan elämässä.
Usko on elämäni tärkein asia. Se auttaa pitämään jalat maassa.
Aloin nauttia elämästä enemmän kuin koskaan, -
kun annoin elämäni Jumalalle.
Minulle se on asia, joka pysyy, -
mitä ikinä tapahtuu, hyvää tai pahaa. Se on siunaus.
Uskossa Jeesukseen ja ihmeissä, joita hän pystyy tekemään, on jotain.
Riittää, että uskoo ainoastaan. Kannan repussani kolmea sinapinsiementä.
Sen verran uskoa riittää. Ne ovat minulla todistuksena.
Uskovana oleminen on elämäni tärkein asia.
Emme ole erityisiä siinä mielessä, että mekin olemme rikkinäisiä.
Mekin pääsemme helmiportista vain Jeesuksen veren voimalla.
Siksi uskoni ja toivoni ovat Hänessä.
Tulossa: Miten kristinusko valloitti imperiumin?
Kuulemme keisarista, jonka näky muutti historian kulun.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Seuraa uutisia kauttamme eri julkaisukanavilla.
Hei taas. Rooma kunnioittaa historiallisimpia henkilöitään, -
kristinuskon omaksunutta keisaria, -
jonka ansiosta kristinusko levisi imperiumiin.
Musei Capitolinissa on esillä 13-metrinen Konstantinuksen patsas.
Se on jäljennös keisarin vuonna 312 tilaamasta patsaasta.
Se on rakennettu alkuperäisten osien perusteella 3D-mallinnuksella.
Historia kertoo, että Konstantinus rukoili voittoa taistelussa -
ja näki näyssä ristin, jossa oli kyltti. Kyltissä luki "valloita".
Konstantinuksen näky muutti historian kulun.
Kristinusko alkoi muutamasta juutalaisesta uskovasta -
syrjäisessä kolkassa Rooman valtakunnassa.
Siitä tuli 300 vuodessa Rooman virallinen uskonto.
Miten se valloitti imperiumin? Tässä on Konstantinuksen tarina.
"Konstantinus rukoili Jumalaa näyttämään, kuka Hän on.
Kun hän rukoili näin, taivaasta ilmestyi ihmeellinen merkki." ― Eusebios.
Rooma, joka oli ollut maailman suurin mahti, -
oli luhistumaisillaan 300-luvulla.
Sanotaan näin, että 22 keisarista 20 oli salamurhattu.
Se oli kamalaa myllerryksen aikaa.
Kaksi keisaria taisteli vallasta, -
Konstantinus Britanniassa ja Maxentius Roomassa.
Imperiumissa riehuivat sota, köyhyys -
ja kristittyjen vaino, laatuaan verisin historiassa.
Vaikeissa olosuhteissa kristityt puolustavat uskoaan Jumalan avulla, -
ja tulos on dramaattinen.
Rooman kristityt olivat saamassa Konstantinuksessa puolustajan.
Uskokaa tai älkää, hän koki Jumalan kutsuneen hänet -
tekemään Rooman imperiumista kristityn.
Konstantinus päätti syrjäyttää Maxentiuksen, -
jota hän kutsui pakanaksi ja tyranniksi.
Oli vuosi 312.
Maxentius oli luultavasti kaiken pahan ruumiillistuma.
Hän oli hirvittävän paha keisari.
Hän kysyi neuvoa noidilta ja velhoilta.
Hän ennusti tulevaisuutta erilaisin inhottavin keinoin, -
joista yhtä on vaikea uskoa. Hän repi raskaana olevien vatsat auki -
ja luki sikiön maksasta vihjeitä huomisesta.
Kammottavia asioita.
Konstantinuksen armeija eteni Euroopan läpi -
voittaen Maxentiuksen joukkoja.
Se valmistautui hyökkäämään Roomaan 27. lokakuuta.
Konstantinus leiriytyi Rooman pohjoispuolelle.
Heillä oli alivoima yksi neljää vastaan, joten hän rukoili Jumalalta apua.
Ja tällä kentällä hän näki näyn, joka muutti historian kulun.
27. LOKAKUUTA 312
Keskipäivällä Konstantinus katseli taivaalle -
ja näki auringon yllä merkin, -
ristin, joka muodostui kreikan khii- ja rho-kirjaimista.
Khii ja rho ovat nimen 'Kristus' ensimmäiset kirjaimet.
Merkin yllä luki: "Valloita tällä."
Erikoinen merkki ilmestyi yöllä uudelleen.
Konstantinus kertoo, että unessa Jumalan Kristus ilmestyi hänelle -
ja käski häntä käyttämään merkkiä joukkojensa tunnuksena.
28. LOKAKUUTA 312
Aamulla Konstantinus käski sotilaiden maalata merkin kilpiinsä.
Risti tunnuksenaan he marssivat kohti Roomaa.
Tiberin toisella rannalla Maxentinus lähetti joukkonsa -
Konstantinusta vastaan mutta jäi itse Roomaan.
Sinä päivänä Maxentiukselle tuli kuusi vuotta täyteen keisarina.
Juhlan kunniaksi hän järjesti huveja Circus Maximuksella.
Mutta kansa kääntyi häntä vastaan.
He huusivat: "Konstantinus on voittamaton!"
Maxentius pakeni Apollon temppeliin.
Siellä hän tutki "Sibyllan kirjoina" tunnettuja pakanaennustuksia -
ja löysi tekstin, jossa mainittiin päivä, 28. lokakuuta: -
"Tänä päivänä roomalaisten vihollinen kukistuu."
Maxentius uskoi sen merkitsevän Konstantinuksen kuolemaa, -
joten hän lähti joukkojensa luo.
Hänen armeijansa oli kuitenkin jumissa Konstantinuksen ja Tiberin välissä.
Takaisin Roomaan pääsi vain Milvion siltaa pitkin.
Täällä Maxentius lankesi itse virittämäänsä ansaan.
Maxentius oli katkaissut kaikki sillat Roomaan.
Milvioon hän oli rakentanut puusillan, -
jonka oli tarkoitus romahtaa Konstantinuksen armeijan painosta.
Sillalle ajautuivatkin Maxentiuksen sotilaat.
Kun silta romahti, monet hukkuivat ja loput vangittiin.
Maxentius itse hukkui hypättyään jokeen.
Konstantinuksen armeija marssi Roomaan seuraavana päivänä -
Maxentiuksen päätä keihäänkärjessä esitellen.
Konstantinus tunnetaan ensimmäisenä kristittynä keisarina.
Oliko kääntymys aito vai poliittinen siirto?
Siitä saattoi olla poliittista hyötyä. En ole ikinä ymmärtänyt, -
miksi hänen täytyisi olla vain joko vilpitön käännynnäinen -
tai laskelmoiva poliitikko. Hän saattoi olla vähän kumpaakin.
Keisarina Konstantinus oli yhä Rooman pakanapappien päällikkö.
Hänen kolikoissaan oli Rooman aurinkojumala, Sol invictus.
Hän teki roomalaisesta auringon päivästä lepopäivän.
Konstantinus oli epäilemättä jonkinlainen sekoitus -
kristittynä valtakunnan hallitsijana.
Hän sanoi: "Tämä on siirtymävaihe.
Olen kaikkien roomalaisten, myös pakanoiden, keisari, -
joten antakaa aikaa, niin voitamme." Niin hän voittikin.
Kääntymyksen aitoudesta voi kiistellä, -
mutta hänen vaikutuksensa kristinuskoon on kiistaton.
Vuoden päästä julistettiin suvaitsevuutta ilmentävä edikti.
Kaikille uskonnoille taattiin lupa palvoa vapaasti.
Kristityiltä viety omaisuus piti palauttaa.
Se oli tavattoman dramaattinen toimi.
Kun Konstantinus kääntyi, -
Rooman valtakunnasta vain 10 % oli kristittyjä.
300-luvun lopulla valtakunnasta jo 95 % oli kristittyjä.
Alle 400 vuotta Kristuksen kuolemasta Hänen seuraajistaan tuli -
Rooman vaikutusvaltaisin uskonnollinen ryhmä.
Tällä merkillä kristinusko oli valloittanut Rooman valtakunnan.
Kiitos, Gordon. Lisää raportteja on kotisivuillamme cbnnews.com.
Jatkamme hetken kuluttua.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Lopuksi: "The Chosen" -sarjan uudet jaksot ovat olleet menestys.
Odotettu neljäs kausi avasi teattereissa vahvasti.
Ensimmäisen viikonlopun aikana kolme ensimmäistä jaksoa -
tuottivat hieman alle 6 miljoonaa ja ensi-ilta mukaan lukien yli 7 milj. USD.
Loput jaksot tulevat teattereihin helmikuun aikana.
Esityspaikat voi katsoa osoitteesta cbnnews.com.
"The Chosen" kuvaa kristittyjen kamppailuja 1. vuosisadalla.
Ne ovat monille tuttuja nykypäivänäkin.
Seuraavassa rohkaisun sanoma sarjan näyttelijöiltä.
Jos pitää valita, antaako periksi pelolle vai ottaako uskonaskel, -
valitse aina usko. Silloin asia ei ole enää sinun harteillasi.
Se on ylempänä, ja askeleitasi ohjataan.
Olemme huonoja antamaan itsellemme luvan keskeneräisyyteen.
Herra haluaa, että opimme sen. Hänen edessään saamme olla keskeneräisiä.
Siinä tulee hyviä ja huonoja päiviä.
Tulee päiviä, jolloin tuntuu lyödyltä ja epäonnistuneelta.
Herra on sielläkin kanssamme ja näyttää tietä -
muutokseen ja voittoon.
Erilaisuus ei tarkoita sitä, että olisit rikki.
Vikana pitämäsi asia voikin osoittautua vahvuudeksi.
Minäkin olen ollut eksyksissä ja toivoton.
Lupaan, että jos vain etsit Herraa, mitä sitten oletkin tehnyt -
ja kuinka kaukana ajattelet olevasi uskosta tai Jumalasta, -
Hän on läsnä sinua varten. Hän avaa sydämesi.
Kukaan ei ole täydellinen, ja se on okei.
Hahmoni Quintus ei välttämättä ole mukava mies, -
mutta hänellä on pieni osa isossa tarinassa, jota hän ei täysin ymmärrä.
Välillä me kaikki olemme osa isompaa tarinaa, jota emme täysin käsitä.
Levitä rakkautta ja ystävällisyyttä. Yksin on vaikeaa, -
mutta yhdessä selviämme aina.
Todella rohkaisevaa. Kiitos seurasta!
Ensi viikkoon, näkemiin ja Jumalan siunausta.
Suomennos: Marianne Tenetz